પૃથ્વી પર જેણે ડંકો વગાડ્યો છે તેના લોથલના ટીંબાના ગર્ભમાં દટાયેલા નગરની અજબ શોધે ગુજરાતને, ગુજરાતની પ્રજાને એક મહાન વારસાનું કાયમી ગૌરવ અપાવ્યું છે. આંતરાષ્ટ્રિય ક્ષેત્રે ખ્યાતિ ધરાવતું લોથલ પૃથ્વી પરના પુરાવસ્તુવિદોનું ધ્યાન ખેંચાતું, ભારતીય પુરાતત્વના ઇતિહાસમાં મહત્વનું મહત્તર સ્થાન ધરાવતું હોઈ ઇતિહાસકારો-પુરાતત્વવિદોનું અધ્યયન-સંશોધન અર્થે એક મહાવિદ્યાલય જેવું બનેલું છે. પરિણામે વિદેશી વિદ્ધાનો જ્યારે ભારતમાં આવે છે ત્યારે અભ્યાસાર્થે લોથલની મુલાકાત અચૂક લેતા જ હોય છે, કેમ કે ભારતનો આ મહાન વારસો અપ્રતિમ મહત્વ ધરાવે છે. સ્વતંત્ર ભારતનું સર્જન થતાં, મોહેં-જો-દડો અને હડપ્પા પાકિસ્તાનમાં ચાલ્યા જતાં બીજા સંશોધકોને સિંધુ ખીણની સંસ્કૃતિની પ્રતિકૃતિ પૂરી પાડવા માટે ભારત પાસે આ એક જ પ્રાગૈતિહાસિક સ્થળ લોથલ છે, જેને જોતાં મોહેં-જો-દડો અને હડપ્પા જોયાનો સંતોષ અનુભવાય છે.